Nowa atrakcija woprawnjenych přičin dla z płotom wobdata
Budyšin (UM/SN). Wjetša hač čłowjek wulka drjewjana figura hobra Sprjewnika je nowy symbol Budyskeje Strowotneje studnje. Wona steji njedaloko Hasy Jana Skale. „Sprjewnik je jedna z najwuznamnišich serbskich powěsćowych figurow“, rjekny wčera jednaćelka Budyskeje bydlenjotwarskeje towaršnosće Kirsten Schönherr. Nadrobnišo rozłožić móžeše to zapósłanc Sakskeho krajneho sejma Marko Šiman (CDU). „Sprjewnik symbolizuje móc, zmužitosć a sebjewědomje, ale tež miłosć a přećelnosć. Dźakowano jemu je po legendźe město Budyšin nastało. Tež tři žórła Sprjewje su tam, hdźež su so Sprjewnikowe kłoki do zemje zaryli.“
pol_Latn szl_Latn